Sonata
Sonata (scilicet cantio sonata) est genus compositionis musicalis. Antiquitus sonata conferri poterat (cantioni) cantatae, differentia hac, quia per instrumenta, non voces, efficiebatur. Postea sonata dicebatur compositio ad clavile solum scripta, aut ad clavile et instrumentum alterum (raro ad clavile et duo instrumenta alia). Exstant tamen sonatae ad instrumenta sola, non clavile, compositae, velut eae quas Ioannes Sebastianus Bach ad violoncellum composuit. Plerumque sonata constat tribus movimentis (vel in nonnullis sonatis clavilicis Ludovici van Beethoven, quattuor). Movimentum primum paene semper in forma sonatica invenitur. Saepissime movimentum secundum est in tempore lentissimo, et movimento finali in tempore alacerrimo. Clarissimi compositores sonatarum clavilicarum sunt: Franciscus Iosephus Haydn Wolfgangus Amadeus Mozart Mutius Clementi Ludovicus van Beethoven